泗里街省

泗里街省係馬來西亞沙撈越州其中一個省份，又叫第六省，係由第三省分割出嚟。呢個省總面積有4,332.35平方公里，人口大約145,200人。泗里街省下分咗四個縣，佢哋係泗里街縣 (Sarikei District)、馬拉端縣 (Meradong District)、蘆樓縣 (Julau District) 同埋巴幹縣 (Pakan District)。

歷史 
泗里街省喺1973年4月2號升格為省，由第三省分割出嚟，成為沙撈越第六省。最初，泗里街省擁有總面積6,969平方公里，範圍包括依家嘅沐膠省同埋木中省。其中沐膠省同木中省喺2002年由泗里街省分割出嚟，自此總面積縮細到4,332平方公里，成為沙撈越州第二細省。呢個省嘅行政中心喺泗里街，亦叫黃梨城。

沙撈越前州務秘書，拿督阿瑪威爾遜巴亞丹多曾經提過，泗里街省嘅成立係出於安全因素同埋當時同北加里曼丹共產黨衝突，令到政府能夠有效對呢個區進行監視以及促進地區安全。

經濟
經濟主要來源係農業同木材業。泗里街省盛產胡椒，亦出名黃梨。

人口
2010年泗里街省總人口有115,529人。主要種族有伊班人、Melanau、馬來人、比達友人 同華人。佢哋主要住喺薩里基 (Sarikei) 城鎮。

政區

馬來西亞政區
沙撈越